**Αθήνα:** 24.05.2024

**ΑΝΑΚΟΙΝΩΣΗ**

Εγκύκλιος ΕΟΠΥΥ για εξαίρεση υποχρέωσης επιπλέον πληρωμής για συνταγές και εξετάσεις σε κατηγορίες ατόμων με αναπηρία

Δημοσιεύθηκε η εγκύκλιος του ΕΟΠΥΥ σύμφωνα με την οποία εξαιρούνται από την υποχρέωση να πληρώσουν 1 και 3 ευρώ για να υποβληθούν σε εργαστηριακές εξετάσεις:

**Οι πάσχοντες από μεσογειακή αναιμία, δρεπανοκυτταρική νόσο, χρόνια νεφρική ανεπάρκεια τελικού σταδίου που είναι σε θεραπεία υποκατάστασης νεφρικής λειτουργίας ή περιτοναϊκή κάθαρση ή έχουν υποβληθεί σε μεταμόσχευση, οι πάσχοντες από κυστική ίνωση, οι πάσχοντες από σακχαρώδη διαβήτη τύπου 1, οι ακρωτηριασμένοι που λαμβάνουν το εξωϊδρυματικό επίδομα με ποσοστό αναπηρίας εξήντα επτά τοις εκατό (67%) και άνω, όπως και όσοι έχουν πιστοποιημένη αναπηρία από Κέντρο Πιστοποίησης Αναπηρίας ογδόντα τοις εκατό (80%) και άνω για οποιαδήποτε πάθηση.**

Η εγκύκλιος ήρθε μετά την [παρέμβαση - διεκδίκηση της ΕΣΑμεΑ](https://www.esamea.gr/el/article/dektes-protaseis-ths-esamea-se-nomo-gia-thn-ygeia-oi-diekdikhseis-synexizontai) στο άρθρο 25 του νεοψηφισθέντος νόμου για την Υγεία υπ΄ αριθμ. 5102/24 «Δράσεις δημόσιας υγείας - Ρυθμίσεις για την ενίσχυση του Εθνικού Συστήματος Υγείας και άλλες διατάξεις».

Η ΕΣΑμεΑ εξακολουθεί να ζητά την επέκταση της προαναφερθείσας προτεινόμενης διάταξης σε όλα τα άτομα με αναπηρία ή/και με χρόνια πάθηση με ποσοστό αναπηρίας από 50% και άνω, προκειμένου να ισχύσει η εξαίρεση από τα προβλεπόμενα ποσά και σε αυτούς, τους πλέον ευάλωτους και φτωχοποιημένους πολίτες της χώρας.

**Η εγκύκλιος επισυνάπτεται.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |